לורי סגל

לורי סגל (באנגלית: Lore Segal; נולדה ב-9 במרץ 1928) היא סופרת, מתרגמת, מורה, סופרת ילדים וסיפורים קצרים יהודייה-אמריקאית. 

ספרה, המטבח של שייקספיר, היה מועמד לפרס פוליצר ב-2008.

ביוגרפיה
סגל נולדה בשם לורי גרוסמן בווינה, שבאוסטריה, כבת יחידה למשפחה יהודית מהמעמד הבינוני. אביה היה מנהל חשבונות ראשי בבנק, ואמה הייתה עקרת בית. עם עלייתו של היטלר באוסטריה היא נשלחה לאנגלייה כילדה בגל הראשון של הקינדר-טרנספורט (Kindertransport) בקבוצה של 500 ילדים. במשך כשלוש עשרה שנים היא עברה ממדינה למדינה וממשפחה למשפחה ואף הצליחה לקבל תואר BA מאוניברסיטת בדפורד בלונדון (Bedford University). בשנת 1961 היא התיישבה בניו יורק ונישאה לעורך בשם דייויד סגל. הם הספיקו ללדת שני ילדים, ביאטריס וג'ייקוב, בטרם מותו הפתאומי של דייויד בשנת 1970.

בנוסף לקריירה הענפה שלה בכתיבה, סגל לימדה באוניברסיטאות רבות וביניהן: אוניברסיטת קולומביה, אוניברסיטת פרינסטון, מכללת בנינגטון, מכללת שרה לורנס, אוניברסיטת אילינוי שבשיקגו, ואוניברסיטת אוהיו. היא יצאה לגמלאות בשנת 1995 אבל הקריירה הספרותית שלה נמשכה עד שהגיעה לגיל 90 עת פרסמה את האסופה The Journal I Did Not Keep.

חלק הארי של עבודותיה נשען על החוויה שלה כפליטה. ספרה המפורסם ״Other People's Houses" מתאר את ילדותה, ואת השתתפותה כילדה בגל הראשון של הקינדר-טרנספורט, משימת הצלה שבמסגרתה נשלחו ילדים יהודים לאנגליה.

לקריאה נוספת 
 Maurer, Paul Pinchas, Lore Segal: Heimat und Fremde: das Leben und Schreiben einer österreichisch-amerikanischen Schriftstellerin, Jerusalem, 2020.

קישורים חיצוניים
 ראיון מיוני 2018
 ביקורת על הספר Other People's Houses
 הערך של לורי סגל באנציקלופדיה Jewish Women's Archives

סופרות ילדים ונוער אמריקאיות
סופרות ילדים ונוער יהודיות
מחברי סיפורים קצרים
מתרגמות אמריקאיות
מתרגמות יהודיות
מתרגמים יהודים אמריקאים
ניצולות השואה
בוגרות אוניברסיטת לונדון
בוגרות בנינגטון קולג'
סגל ניו יורקר
סגל קולג' שרה לורנס
סגל אוניברסיטת פרינסטון
סגל אוניברסיטת קולומביה
סגל אוניברסיטת המדינה של אוהיו
מהגרות לארצות הברית
מהגרים מאוסטריה לארצות הברית
אמריקאים ממוצא יהודי-אוסטרי
אמריקאיות שנולדו ב-1928
אמריקאים שנולדו ב-1928